<classify> TAASISI ya Utafi ti wa Kilimo Tari Naliendele kimekamilisha agizo la Rais John Magufuli la kuipatia nchi jirani ya Zambia tani 50 za mbegu za korosho zitakazotumika kufufua zao hilo nchini humo.Kaimu Mkurugenzi wa taasisi, Dk Fortunas Kapinga hiyo akizungumza na gazeti hili amesema sehemu ya mwisho ya shehena za mbegu hizo zipatazo tani 15 zilitolewa kituoni hapo mwishoni mwa wiki iliyopita.Aidha, alisema mbegu zilizopelekwa nchini Zambia ni mbegu mseto zinazotosha kutoa miche milioni 7 zinazoweza kupandwa katika eneo la ukubwa wa ekari 259,259.3, ambapo ekari moja inaweza kupandwa miche 27 katika upana wa meta 12 kwa 12. Dk Kapinga alisema amekabidhi tani hizo 15 pamoja na hati kwa ajili ya usafirishaji kwa Catherine Julius kutoka Kampuni ya Export Trading Group mwishoni mwa wiki.Oktoba mwaka jana akiwa Nakonde nchini Zambia katika ziara aliyoalikwa na Rais wa Zambia, Edgar Lungu, Rais Magufuli alieleza kuombwa mbegu tani 50 na Rais huyo na kusema tani 25 atazitoa bure na nyingine zitalipiwa. Baada ya maelezo, Rais Magufuli alitoa maagizo kwa Waziri wa Kilimo wa Tanzania, Josephat Hasunga aliyekuwa katika msafara huo ambaye naye alipeleka agizo kwa taasisi hiyo ya Tari kwa utekelezaji.Tari Naliendele iliyopo Mtwara ni taasisi inayoongoza ,kwa utafiti wa korosho barani Afrika. Dk Kapinga alisema taasisi yake imefurahi kukamilisha agizo hilo kwa wakati na kwamba wataendelea kuwasiliana na wenzao wa Zambia katika masuala ya utafiti na kilimo.Katika harakati za kufufua zao hilo mwaka 2015, Zambia iliingia makubaliano na Benki ya Maendeleo ya Afrika AfDB ambapo benki hiyo iliridhia kutoa dola za Marekani milioni 45 kufanikisha mradi wa dola za Marekani milioni 63.68 za kuendeleza miundombinu ya korosho CIDP. CIDP ililenga kuwanufaisha wakulima wadogo 70,000 ambapo 35,000 ni wanawake huku vijana wakiwa 7,000.  <topic>: KITAIFA 